Boisen var børnenes og de fattiges præst, og han holdt i mange år [[søndagsskole]] i København, efter at denne virksomhed, støttet af prinsesse Caroline Amalies levende interesse for sagen, midt i [[1830'erne|trediverne]] først var begyndt af de teologiske kandidater [[Gustav Schaarup]], [[Peter Rørdam]] og [[J.H. Paulli]]. For det navnlig i [[1840'erne|fyrrerne]] blomstrende ''[[Danske Samfund]]'' var Boisen – ikke mindst ved sin sang – i en række år en hovedstøtte, og da den [[Treårskrigen|første slesvigske krig]] så mægtigt greb og løftede sindene, bragte hans levende fædrelandsfølelse ham til at samle og udgive ''Nye og gamle Viser af og for danske Folk''<ref>Se [http://www2.kb.dk/kb/dept/nbo/ma/fokus/boisen.htm "Fokus"]-side fra Det Kongelige Bibliotek — Ifølge Schiørring, III, s. 13 kendt som "Den blå sangbog" efter farven på omslaget; forgængeren var ''Viser og Sange for danske Samfund'' fra 1840, der var den vigtigste i 1840'erne og blev en forløber for ''Højskolesangbogen'' som efter flere mellemled så dagen lys i 1888. Foreningen ''[[Danske Samfund]]'' var stiftet 1839 med Grundtvig som formand. (Schiørring, III, s. 12)</ref> (1849), der vandt en vid udbredelse og oplevede mange oplag. Også de af ham samlede ''Bibelske og kirkehistoriske Salmer og Sange for Skole'' (1853) blev modtaget med bifald.
Personbillede_savnes Religion Historie Undervisning